Eluratta keskel on näha kolme meelemürgi sümbolit - need on kukk, madu ja siga. Kukk sümboliseerib soove, ihasid; madu sümboliseerib viha, vihkamist; siga sümboliseerib juhmust, lühinägelikkust. Ja ümber nende sümbolite on kujutatud kuut ilma, millest üks on inimeste ilm. Inimeste  ilmas kogeme me kannatusi, mis seotud sünni, haiguse, vanaduse ja surmaga. Seega viib haiguse põhjus tagasi kolme meelemürgi juurde, sealt omakorda nelja kannatuseni inimmaailmas, millest üks on haigustest põhjustatud kannatus.